Hulda Jeppesen

Hulda Johanne Jeppesen (født Schmidt; 22. september 1855 i København, død 9. januar 1929)Arbeiderbevegelsens arkiv var en av pionerene innen norsk arbeider- og kvinnebevegelse.

Hun var gift med Carl Jeppesen, en av Arbeiderpartiets stiftere. Sammen med mannen drev hun børstefabrikk i Kristiania i noen år fra 1881. Mannens politiske engasjement gjorde imidlertid sitt til at fabrikken ble boikottet.

Hun var liksom sin mann engasjert i politikken, skjønt i en tid da kvinnenes rolle var mer tilbaketrukket. Hun deltok aktivt i forbindelse med streiken blant fyrstikkarbeiderskene i Kristiania i 1889. Hennes navn sto på det første oppropet som støttet streiken, sammen med Marie Knudsen og Helle Devold. De ble også valgt inn i streikekomiteen.Side 105. Det Norske arbeiderpartis historie 1887-1937 (red. Halvdan Koht), Det norske Arbeiderpartis forlag, bind I , Oslo 1937. 

Hun var også blant de sentrale da Arbeiderpartiets Kvinneforening ble stiftet i Kristiania i 1895, sammen med blant andre Marie KnudsenSide 517. Edvard Bull: Arbeiderklassen blir til (1050-1900), Arbeiderbevegelsens historie i Norge bind 1, Tiden 1985., Gunhild Ziener og Helga Nestor Nilsen.

 Referanser 

Kategori:Personer fra København
Kategori:Norske kvinnesaksforkjempere